Kimmo Pyykkö

**Kimmo Tapani Pyykkö** (s. 20. joulukuuta 1940 Lahti) on suomalainen kuvanveistäjä. Hän teki aluksi veistoksia romuista, mutta 1970-luvulla mukaan tulivat suuret surrealistiset alumiiniveistokset. Myöhemmin hän teki figuuriveistoksia ja luontoaiheisia puureliefejä.

Pyykkö opiskeli Taideteollisessa oppilaitoksessa vuosina 1963–1968 ja Helsingin yliopiston piirustussalissa vuonna 1963.

Vuonna 1975 tasavallan presidentti Urho Kekkonen teki Pyykön teknisellä avustuksella *Niin on jos siltä näyttää* -nimisen teoksen. Sekatekniikalla valmistettu naisfiguuri oli myöhemmin esillä Helsingin Taidehallissa amatööritaiteilijoiden näyttelyssä. Se myytiin huutokaupassa 26&nbsp;000 markalla. Kekkonen teki Pyykön työhuoneessa myös tunnetun omakuvansa, jonka päänä oli vanha leipälapio. Pyykön mukaan Urho Kekkosen naisystävänä tunnettu rouva Anita Hallama pahoitti mielensä *Niin on jos siltä näyttää* -teoksesta, vaikka se ei esittänytkään ketään tiettyä naishenkilöä.

Kangasala-talossa on Pyykön mukaan nimetty taidemuseo ja hänen teostensa pysyvä näyttely.

Vuonna 1981 ilmestyneessä *[[Tamminiemen pesänjakajat]]* -kirjassa Pyykköä luonnehdittiin ”SDP:n kuvanveistäjäksi”, koska SDP:n puoluetoimiston julkisivussa oli Pyykön muotoilema reliefi. Pyykön sommittelemia *Manu – linjanvetäjä* -reliefejä myytiin vuoden 1982 presidentinvaalin edellä Mauno Koiviston kampanjan tukemiseksi.

## Yksityiselämä

Pyykkö asui nuorena kaksivuotiaasta lähtien Kangasalla. Pyykkö oli vuosina 1969–1992 naimisissa toimittaja Mirja Pyykön kanssa. Avioliitosta on kaksi lasta.

## Tunnettuja teoksia
* *[[Dialogi (veistos)|Dialogi]]*, pronssiveistos Kangasala-talon sisäänkäynnillä
* *[[Suuri yksinäinen]]*, metalliveistos vuodelta 1975
* *[[Jokin meissä]]*, metalliveistos vuodelta 1975
* *[[Idoli (veistos)|Idoli]]*, metalliveistos vuodelta 1977

## Julkisia teoksia
* *Kolmoiskosket*, suihkukaivoveistos, 1969–1971, Kuusankoski
* *Vuorovaikutus*, reliefi, 1978, SDP:n puoluetoimiston ulkoseinä, Helsinki
* *Rinnakkaiselo*, reliefi, 1981, entisen STS-pankin pääkonttorin ulkoseinä, Helsinki
* *Elämänkaari*, 2000, Kangasala
* *Elämänkaari*, Kalevi Sorsan hautamuistomerkki, 2005, Hietaniemen hautausmaa, Helsinki
* *Matkalla*, 2005, Kotka
* Kari Tapion hautaveistos, 2011, Espoo
* Olavi Virran muistomerkki, 2015, Sysmä

## Kuvia julkisista teoksista

Tiedosto:Kimmo Pyykkö Kolmoiskosket 1971.JPG|*Kolmoiskosket*, 1971, Kuusaankoski.
Tiedosto:Kimmo Pyykko Vuorovaikutus 1978.jpg|*Vuorovaikutus*, 1978, Helsinki.
Tiedosto:Kimmo Pyykko Rinnakkaiselo reliefi 1981.jpg|*Rinnakkaiselo*, 1981, Helsinki.
Tiedosto:Kimmo Pyykkö Dialogi 1990.JPG|*Dialogi*, 1990, Kangasala.
Tiedosto:Matkalla 1.jpg|*Matkalla*, 2005, Kotka.
Tiedosto:Elämänkaari by Kimmo Pyykkö 2005.JPG|*Elämänkaari*, Kalevi Sorsan hautamuistomerkki, 2005, Helsinki.

### Kuvia muistolaatoista

Tiedosto:Feliks Olamon muistolaatta, Kimmo Pyykkö 1978.jpg|*Feliks Olamon muistolaatta*, 1978, Helsinki.
Tiedosto:J. K. Paasikiven muistolaatta, Kimmo Pyykkö 1979.jpg|*J. K. Paasikiven muistolaatta*, 1979, Helsinki.


## Palkintoja ja tunnustuksia
* Kuvataiteen valtionpalkinto 1966, 1967, 1969, 1974
* Monacon kansainvälinen taidekilpailu, Unescon palkinto 1968
* Kritiikin kannukset 1968
* Suomen Taideakatemian 3-vuotisnäyttelyn palkinto 1968
* Suomen Kuvanveistäjäliiton Sculptor-näyttelyn palkinto 1970
* Mäntän kuvataideviikot, yleisöpalkinto 1999
* Professorin arvonimi 1996
* Pro Finlandia -mitali 2008
* Suomen Leijonan Komentajamerkki 2020

## Lähteet

## Kirjallisuutta ja elokuvia
*Aartomaa, Ulla ym.: *Kimmo Pyykkö: kuvanveistäjä*. 2001. 
**Kimmo Pyykkö – seitsemän kuvaa veistäjästä*. Ohjaus Harri Seren. Lyhyt dokumentti. 1994.

## Aiheesta muualla
*Kimmo Pyykön kotisivut .
*Kimmo Pyykkö Kuvataiteilijamatrikkelissa.
*Kimmo Pyykkö Valtion taidemuseon kokoelmissa.
*Vieraana kuvanveistäjä Kimmo Pyykkö; Yle Areena .